1 Tekwaro 8
Likwayo pa Benjamin
1Benjamin onywalo Bela ma latin kayone, me aryone Acibel, me adekke Akara, 2me aŋwenne Noka, me abicce Rapia. 3Bela onywalo litino awobe bene ma gin aye Adar, Gera, Abikud, 4Abicua, Naaman, Akoa, 5Gera, Cepupan ki Kuram. 6Magi aye likwayo pa Ekud; gin gubedo ludito kaka i odi pa kwarogi i kin jo ma yam gibedo i Geba, ma giterogi i opii wa i Manakat. Gin ene: 7Naaman, Akija ki Gera, ma en aye Keglam, ma obedo won Uja ki Akikud. 8Cakaraim onywalo litino awobe i lobo Moab, ma doŋ otyeko ryemo monne Kucim ki Baara woko. 9Onywalo litino awobe ki dakone Kedec, gin aye Jobab, Jibia, Meca, Malkam, 10Jeuj, Cakia ki Mirma. Magi aye litino awobene ma gubedo ludito kaka i odi pa kwarogi. 11Cakaraim onywalo litino awobe bene ki dakone Kucim, gin aye Abitub ki Elpaal. 12Litino awobe pa Elpaal aye Eber, Micam ki Cemed. Cemed ogero gaŋ Ono, ki Lod, ki gaŋi ma i ŋete.
13Beria ki Cema aye gubedo ludito kaka i odi pa kwarogi i kin jo ma gibedo i Aijalon, ma guryemo jo ma yam gubedo i Gat woko. 14Akio, Cacak, Jeremot, 15Jebedia, Arad, Eder, 16Mikael, Icipa ki Joka gin aye likwayo pa Beria. 17Jebadia, Meculam, Kijiki, Keber, 18Icimerai, Ijilia ki Jobab gin aye likwayo pa Elpaal. 19Jakim, Jikri, Jabdi, 20Elienai, Jiletai, Eliel, 21Adaya, Beraya ki Cimrat aye likwayo pa Cimei. 22Icipan, Eber, Eliel, 23Abudon, Jikri, Kanan, 24Anania, Elam, Antotija, 25Ipedaya ki Penuel gin aye likwayo pa Cacak, 26Camcerai, Cekaria, Atalia, 27Jarecia, Elia ki Jikri gin aye likwayo pa Jerokam. 28Jo magi gubedo ludito kaka i odi pa kwarogi i yalwakgi; gin jo madito. Jo magi ducu gubedo i Jerucalem.
Tekwaro pa Caulo
29Jeyel ma ocako gaŋ Gibeon yam bedo i Gibeon. Nyiŋ dakone Maaka. 30Latin awobine me kayo aye Abudon, ka dok Jur. Kic, Baal, Nadab, 31Gedor, Akio, Jeker, 32ki Miklot, ma en aye won Cimea. Jo magi bene kacel ki lukakagi yam gubedo ma gukemme ki lukakagi ma gibedo i Jerucalem. 33Ner onywalo Kic. Kic onywalo Caulo, Caulo onywalo Yonacan, Malkicua, Abinadab, ki Ecibaal. 34Yonacan onywalo Meribaal, Meribaal onywalo Mika. 35Litino awobe pa Mika aye Piton, Melek, Tarea ki Akaj: 36Akaj onywalo Yekoada, Yekoada onywalo Alemet, Ajimavet ki Jimri. Jimri onywalo Moja, 37Moja onywalo Binea ma wode Rapa, ma wode Eleaca, ma wode Ajel. 38Ajel yam tye ki litino awobe abicel ma nyiŋgi ene: Ajrikam, Bokeru, Icmael, Cearia, Obadia ki Kanan. Jo magi ducu aye litino awobe pa Ajel. 39Litino awobe pa ominne Ecek gin ene: Ulam ma latin kayone, me aryone Jeuc, me adekke Elipelet. 40Litino awobe pa Ulam yam gin twoni oteka lweny, wegi atum, ma litino awobegi ki likwayogi pol mada, gin ducu miya acel ki pyerabic. Jo magi ducu gin jo pa Benjamin.
tso_Latn ceb_Latn mri_Latn luo_Latn bem_Latn luo_Latn